Koordinatalari: 41°19′12.54″N 69°17′49.56″E﻿ / ﻿41.3201500°N 69.2971000°E﻿ / 41.3201500; 69.2971000GO

MapSergey Yesenin uy-muzeyi xaritada
**Sergey Yesenin muzeyi** (ruscha: *Музей Сергея Есенина*) — Toshkent shahrining Mirzo Ulugʻbek tumani, Qori Niyoziy koʻchasi, 20-uyda joylashgan muzey. Rus shoiri Sergey Yesenin hayoti va ijodiy faoliyatiga bagʻishlangan.

Muzey tarixi va faoliyati
-------------------------

Mashhr rus shoiri Sergey Yesenin 1921-yil 13-maydan 3-iyunga qadar Toshkentda shoir doʻsti Aleksandr Shiryavsevning uyida mehmon boʻlib turgan. Shoir Toshkentdaligida bir necha bor Toshkent shoirlar uyushmasiga tashrif buyurgan va kitoblarini sotuvga qoldirib ketgan. Shuningdek shoirning Toshkentning eski shahar qismidagi choyxonalarida ham boʻlganligini F.Lixoletovning qaydnomalaridan oʻqish mumkin. 

Muzey 1981-yil 10-iyul kuni Sergey Yeseninning muxlislari tashabbusi va davlat tomonidan koʻrsatilgan yordam hamda qilingan xayr-ehsonlar ortidan ochilgan. Dastlab muzey „Xalq muzeyi" maqomiga ega boʻlgan, keyinchalik uning asosida 1988-yil 6-dekabrdan davlat adabiy muzeyi ochilgan. Muzeyda 3000 dan ortiq eksponatlar mavjud boʻlib, ular Sergey Yeseninning 1921-yilda Toshkent va Samarqandga qilgan sayohati bilan bogʻliqdir. Muzeyni tashkil etish tashabbuskorlaridan biri oʻzbek raqqosasi Tamaraxonim boʻlgan. 

Muzeyda Sergey Yeseninning avtograflari, uning kamyob asarlari, suratlari, shuningdek, shoirning ovozi yozib olingan gramplastinkalar saqlanib kelinadi. Bundan tashqari Sergey Yeseninning doʻsti Shiryavsev fondi materiallaridan asosida „Yesenin va biz" ekspozitsiyasi tashkil etilgan. 1942-yildan boshlab Toshkentda shoirning qizi, jurnalist va yozuvchi Tatyana Yesenina yashay boshlagan. Tatyana Yesenina Toshkentda 50 yil davomida istiqomat qilgan va „Pravda Vostoka" gazetasida ishlagan. Seryey Yesenin muzeyi ochilganda otasining hayoti, ijodiga oid noyob eksponatlarni muzeyga taqdim etgan. Muzeyda Sergey Yesenning Erkin Vohidov va boshqa ijodkorlar tomonidan oʻzbek tiliga tarjima qilingan kitob nusxalari, shuningdek, boshqa tillardagi kitoblari ham mavjud.

Galereya
--------

|  |  |
| --- | --- |
|  |  |
| *Sergey Yesenin muzeyi eksponatlari*. | *Sergey Yesenin muzeyi eksponatlari*. |
|

|  |  |
| --- | --- |
|  |  |
| *Sergey Yesenin muzeyi eksponatlari*. | *Sergey Yesenin muzeyi eksponatlari*. |
|

Manbalar
--------

1. 1 2 3  „Toshkentdagi Sergey Yesenin muzeyi". 30-mart 2023-yilda asl nusxadan arxivlandi. Qaraldi: 30-mart 2023-yil.
2. ↑  „Toshkentda ijod etgan mashhur rus adiblari". 30-mart 2023-yilda asl nusxadan arxivlandi. Qaraldi: 30-mart 2023-yil.
3. ↑  „Yesenin uy-muzeyi". 30-mart 2023-yilda asl nusxadan arxivlandi. Qaraldi: 30-mart 2023-yil.
4. ↑  „SERGEY YESENIN MUZEYI". 30-mart 2023-yilda asl nusxadan arxivlandi. Qaraldi: 30-mart 2023-yil.
5. ↑  „Toshkentdagi Sergey Yesenin muzeyi ekspozitsiyasi". 30-mart 2023-yilda asl nusxadan arxivlandi. Qaraldi: 30-mart 2023-yil.
6. ↑  „Sergey Yesenin muzeyi". 30-mart 2023-yilda asl nusxadan arxivlandi. Qaraldi: 30-mart 2023-yil.
7. ↑  „Sergey Yesenin: "Baribir bu Samarqand emas!"". 30-mart 2023-yilda asl nusxadan arxivlandi. Qaraldi: 30-mart 2023-yil.
8. ↑  *Sergey Yesenin muzeyi*, 2017-08-10da asl nusxadan arxivlandi, qaraldi: 2017-08-10